Volovský potok

**Volovský potok** je potok v regióne Zemplín v subregióne Horný Zemplín, na území obcí Klenová a Ruská Volová v okrese Snina v Prešovskom kraji. Nachádza sa v geomorfologických celkoch Bukovské vrchy a Beskydské predhorie. Ústi do Ublianky. Má dĺžku . Rád toku VIII.

## Prameň
Pramení v  v lesnom extraviláne premiešanom lúkami v severnom cípe územia obce Klenová v okrese Snina v Prešovskom kraji vo vzdialenosti  severozápadne od trojchotárnika obcí Klenová, Ruská Volová a Ulič na západnom svahu lesného komplexu *Nastaz*.

## Opis toku
Volovský potok tečie od prameňa západným smerom lesným extravilánom obce Klenová, oblúkom sa skrúca na juhozápad, v  preteká cez spevnenú lesnú cestu, postupne sa skrúca na juh, ľavým brehom obmýva les *Nastaz*, v  vyteká z lesa do trvalých trávnych porastov, pravým brehom obmýva úpätie vrchu *Lazište* a ďalej úpätie vrchu *Holice* s , priteká na hranicu medzi obcami Klenová a Ruská Volová. Tečie po obecnej hranici, ľavým brehom obmýva v obci Ruská Volová úpätie lesa aj trvalého trávneho porastu *Konča Chudorova* a nižšie pole *Stredná*. V  opúšťa obecnú hranicu, mení smer na juhovýchod a tečie územím Ruskej Volovej, pravým brehom obmýva pole *Lán*, v  vteká do intravilánu Ruskej Volovej a zároveň priberá bezmenný ľavostranný prítok, meandruje. V  priberá ľavostranný prítok Stavenec, v  opúšťa intravilán a mení smer na juh, v  priberá ľavostranný prítok Koniarov potok pritekajúci po obecnej hranici medzi Ruskou Volovou a Klenovou, krátky úsek  tečie po obecnej hranici, v  opúšťa obecnú hranicu, priberá bezmenný pravostranný prítok a tečie južným smerom územím obce Klenová, v  podteká cestu z obce Ubľa do Ruskej Volovej a v blízkosti v  na území obce Klenová v jej poľnohospodárskom extraviláne ústi do Ublianky ako jej ľavostranný prítok. Ublianka ďalej ústi do rieky Uh.

Volovský potok patrí do okresu Snina v Prešovskom kraji. Pramení a ústi na území obce Klenová a strednou časťou toku preteká cez územie obce Ruská Volová. Horná časť toku sa nachádza v geomorfologickom celku Bukovské vrchy v geomorfologickom podcelku Nastaz a dolná časť toku v geomorfologickom celku Beskydské predhorie v geomorfologickom podcelku Ublianska pahorkatina. Prítoky Volovského potoka: Stavenec, Koniarov potok a dva bezmenné prítoky. Horná časť povodia toku Volovský potok leží na území Národného parku Poloniny.

## Pôvod názvu
Motivácia pomenovacieho procesu vychádzala z druhej zložky názvu obce Ruská Volová, intravilánom ktorej vodný tok *Volovský potok* v svojej strednej časti preteká. Najstarší dochovaný písomný záznam názvu obce 1609 *Oroszvoloua*, ďalej 1773 *Orosz Wolowe*, 1808 *Ruské Volové*, 1920 *Ruská Volová* s významom druhej zložky názvu *osada chovateľov volov ako ťažných zvierat prípadne osada obyvateľov ináč spájaných s pomenovaním tohto hospodárskeho zvieraťa*. Zo slovného základu *volov-á* po rozšírení o adjektívnu príponu *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Volovský potok* s významom *potok pretekajúci územím tejto obce, patriaci k nej* ako súčasť početnej skupiny názvov v slovenskej toponymii, najmä hydronymii. Názov vodného toku bol štandardizovaný v roku 1990. V množine slovenskej hydronymie vodných tokov hydronymum *Volovský potok* je jedinečným hydronymom (júl 2025).

## Referencie

Kategória:Vodné toky v okrese Snina
Kategória:Potoky na Slovensku
Kategória:Vodné toky v Bukovských vrchoch
Kategória:Vodné toky v Beskydskom predhorí
Klenová
Kategória:Ruská Volová